קטרינה באלף

קטרינה באלף (באנגלית: Caitriona Balfe; IPA: /kəˈtriːnə ˈbælf/; נולדה ב-4 באוקטובר 1979) היא שחקנית ודוגמנית אירית. היא ידועה בעיקר מהופעתה בתפקיד קלייר פרייזר בסדרת הטלוויזיה "זרה" של רשת Starz, עליה זכתה בשני פרסי בחירת הקהל, ובשני פרסי סאטורן. עוד הייתה מועמדת לפרס באפט"א הסקוטי, ופעמיים הייתה מועמדת לפרס גלובוס הזהב לשחקנית הטובה ביותר בסדרת דרמה.

ב-1999, בעת שלמדה משחק בקונסרבטוריון למוזיקה ודרמה DIT, הוצעה לבאלף עבודת דוגמנות בפריז. היא דגמנה במשך עשר שנים גם במסעות פרסום וגם על המסלול עבור מותגים כגון דולצ'ה וגבאנה, מוסקינו, רוברטו קוואלי, מקס מארה, בוטגה ונטה, H&M ואוסקר דה לה רנטה. אחר כך התחילה להתמקד בקריירת המשחק. באלף הופיעה בסרטי הקולנוע "סופר 8", "האשליה", "תוכנית בריחה" ו"מפלצת הכסף", ושיחקה בתפקיד ראשי בסרט "The Beauty Inside", בסרט הטלוויזיה "קראש" ובסדרת הרשת "H+: The Digital Series".

ביוגרפיה
באלף נולדה בעיר דבלין באירלנד למשפחה בת שבעה ילדים וגדלה בכפר בשם טידוונט (Tydavnet) סמוך לעיר מונהאן. אביה הוא סמל בדימוס של כוח המשטרה האירי, גארדה שיכנה.

 קריירה 

 דוגמנות 
באלף התחילה לדגמן אחרי שצדה את עינו של סוכן בעודה מתרימה כסף לצדקה בקניון מקומי. בגיל 19 אחרי שעבדה חודשים אחדים כדוגמנית בדבלין, לכדה את תשומת לבו של סוכן מ"פורד מודלס", שהציע לה עבודה בפריז. נקודות השיא בקריירה שלה היו בפתיחה וסיום של תצוגות אופנה עבור שאנל, מוסקינו, ז'יבנשי, דולצ'ה וגבאנה, אלברטה פרטי ולואי ויטון. היא דגמנה בתצוגות אופנה רבות עבור מותגים מפורסמים: 14 פעמים לדולצ'ה וגבאנה, שמונה פעמים לשאנל, שבע עבור מארק ג'ייקובס, נרסיסו רודריגז ומוסקינו, שש פעמים עבור אטרו, חמש עבור ארמני, רוברטו קוואלי, מקס מארה, אן דמלמסטר ולואי ויטון, ארבע פעמים עבור ז'יבנשי, אוסקר דה לה רנטה, מיסוני, בוטגה ונטה, ברברי, אלברטה פרטי, אלכסנדר מקווין, ועמנואל אונגרו ואחרים.

באלף השתתפה במסעות פרסום עבור החברות קלווין קליין, ליווי'ס, מקס מארה, אוסקר דה לה רנטה, Bally, דולצ'ה וגבאנה, מוסקינו, אסקדה, בוטגה ונטה, האש פאפיס, מנגו, רוברטו קוואלי, ויקטוריה'ס סיקרט, H&M ועוד. היא הופיעה בעמוד השער של מגזינים כגון ווג, הרפרס בזאר ו-Elle. בתקופה של שלוש שנים הופיעה באלף על המסלול ביותר מ-250 תצוגות. בשיא הקריירה שלה נחשבה כאחת מעשרים הדוגמניות המבוקשות ביותר בעולם.

 משחק 
ממוזער|באלף בראיון יחד עם טוביאס מנזיס וסם היואן, שמככבים לצדה בסדרה "זרה"
כשבאלף חיה בניו יורק היא שיחקה בתפקיד קטן בדמות עובדת במגזין "Runway" בסרט "השטן לובשת פראדה" משנת 2006. ב-2009 אחרי קריירה בת עשר שנים בדוגמנות, חזרה באלף לבחירה המקורית שלה ועברה לגור בלוס אנג'לס, ובשנה הראשונה בעיר לקחה שיעורי משחק, תחילה בוורנר לוקלין סטודיוס ואחר כך במרכז סנפורד מייסנר ובג'ודית וסטון סטודיוס. באלף שיחקה בסרט "סופר 8" בתפקיד אמו של הגיבור, בסרט "האשליה" לצדו של מייקל קיין בדמות אשתו, ובסרט "תוכנית בריחה" בתפקיד עורכת דין של ה-CIA.

ב-2012 שיחקה באלף בתפקיד אלכס מס' 34 בסרט "The Beauty Inside". זהו סרט המחולק לשישה פרקים שמספר את קורותיו של גבר בשם אלכס (טופר גרייס) המתעורר מדי יום בגוף אחר. ב-2013 כיכבה באלף בווידאו קליפ של השיר "First Fires" של המוזיקאי הבריטי בונובו, ובשיר "Chloroform" של הלהקה הצרפתית פניקס בבימויה של סופיה קופולה.

באלף הייתה חלק מצוות השחקנים המקורי של סדרת הרשת "H+: The Digital Series" של האחים וורנר בשנים 2012 ו-2013. היא גילמה את ברינה שיהאן, אחת המנהלות בחברת הביוטכנולוגיה שמפתחת מחשב המאפשר לאנשים להיות מחוברים לאינטרנט 24 שעות ביממה.

בספטמבר 2013 לוהקה באלף לתפקיד הראשי, קלייר ביצ'אם רנדל פרייזר, בסדרת הטלוויזיה "זרה" של רשת Starz המבוססת על סדרת הרומנים "נוכרייה" מאת דיאנה גבלדון. שידור הבכורה של הסדרה היה באוגוסט 2014. באלף מגלמת דמות של אחות באמצע המאה העשרים שנוסעת בזמן לאזור ההיילנדס בסקוטלנד לתקופה של אמצע המאה ה-18. הסדרה עצמה והופעתה של באלף זכו לשבחי הביקורת. ריצ'רד לוסון ממגזין "ואניטי פייר" כותב "עוזר מאוד שבאלף היא שחקנית כה מושכת, [היא] עושה את קלייר גיבורה נמרצת, בעלת עקרונות, גיבורה אמיתית". טים גודמן מהוליווד ריפורטר כתב שבאלף היא "סיבה טובה לצפות בסדרה; היא שחקנית בעלת ביטחון עצמי שמעניקה גוונים שונים לדמות שהיא מגלמת". אנג'ליקה ג'ייד בסטיין מהניו יורק טיימס כינתה אותה "אחת השחקניות המדהימות ביותר בטלוויזיה".

בדצמבר 2014 נכללה באלף ברשימת 12 הכוכבים הפורצים של אנטרטיינמנט ויקלי לשנת 2014. עוד באותו חודש נבחרה ל"אשת השנה" ברשת BBC America.

באפריל 2015 הייתה באלף מועמדת לפרס הקולנוע והטלוויזיה האירים (IFTA) בקטגוריית השחקנית הטובה ביותר בדרמה, ובקטגוריית כוכב עולה. שמה נכלל ברשימת "50 האנשים היפים ביותר בעולם" של מגזין פיפל. ב-2015 וב-2016 זכתה באלף בפרס סאטורן לשחקנית הטובה ביותר בטלוויזיה. עוד הייתה מועמדת לפרס גלובוס הזהב לשחקנית הטובה ביותר בסדרת דרמה על תפקידה בסדרה "זרה".

ב-2016 כיכבה באלף בסרט "מפלצת הכסף" בבימויה של ג'ודי פוסטר לצדם של ג'ורג' קלוני וג'וליה רוברטס. היא גילמה את מנהלת יחסי הציבור של החברה שהשקעותיה הכושלות גורמות לאדם להפסיד את כל חסכונותיו.

 חיים אישיים 
באלף מתגוררת בגלאזגו, אחרי שחיה בלוס אנג'לס כשהחלה את קריירת המשחק, ובניו יורק, פריז, לונדון, מילאנו, המבורג וטוקיו כשעבדה כדוגמנית. בנוסף לאנגלית היא דוברת אירית שוטפת, וצרפתית.

היא פטרונית של ארגון "World Child Cancer". בשנת 2018 התארסה באלף למפיק המוזיקה הסקוטי טוני מק'גיל ובאוגוסט 2019, נישאה לו. ב-18 באוגוסט 2021, הודיעה באלף בפרופיל האינסטגרם שלה, כי נולד להם בן.

פילמוגרפיה
קולנוע
 שנה שם שם באנגלית תפקיד הערות 2006 השטן לובשת פראדה The Devil Wears Prada קלאקר ללא קרדיט 2009 Picture Me בתפקיד עצמה סרט דוקומנטרי A Herculean Effort אמילי סרט קצר 2011 סופר 8 Super 8 אליזבת לאמב Lust Life אוברי סרט קצר 2012 The Wolf סאלי סרט קצר Lost Angeles ורוניק 2013 קראש  Crush אנדי האשליה Now You See Me ג'זמין טרסלר תוכנית בריחה Escape Plan ג'סיקה מילר 2015 The Price of Desire גבריאל בלוך 2016 מפלצת הכסף Money Monster דיאן לסטר 2019 פורד נגד פרארי Ford v Ferrari מולי מיילס 2021 בלפסט Belfastמאמועמדת פרס גילדת שחקני המסך לשחקנית המשנה הטובה ביותר (אנ') (2021) 2025החובבן (אנ') The Amateurהסוכנת דייוויס 2026 תבונה ורגישות Sense and Sensibility  מיס דשווד

טלוויזיה
 שנה שם שם באנגלית תפקיד הערות 2010 The Model Scouts בתפקיד עצמה תוכנית מציאות2012היופי שבפנים The Beauty Insideאלכס מספר 342012–2013 H+: The Digital Seriesברינה שיהאן7 פרקים 2014– זרה Outlander קלייר ביצ'אם פרייזר / קלייר ביצ'אם רנדל תפקיד ראשי2019 The Dark Crystal: Age of Resistanceטוורהמדבבת2019 The Christmas Letterאלימדבבת בסרט טלוויזיה

 פרסים ומועמדויות 
 שנה שם פרס קטגוריה תוצאה 2015 סדרת הטלוויזיה "זרה" פרס "Anglophenia Fan Favorite" של BBC America אשת השנה  פרס The Anglophile Channel השחקנית הטובה ביותר בסדרת טלוויזיה פרס סאטורן השחקנית הטובה ביותר בטלוויזיה פרסי הקולנוע והטלוויזיה האירים השחקנית הטובה ביותר בתפקיד ראשי בדרמה  פרס הכוכב העולה  פרס אנטרטיינמנט ויקלי השחקנית הטובה ביותר בסדרת דרמה  2016 פרס בחירת הקהל שחקנית הטלוויזיה הנבחרת במדע בדיוני / פנטזיה  פרסי גלובוס הזהב השחקנית הטובה ביותר בסדרת דרמה  פרסי Women's Image Network שחקנית מצטיינת בסדרת דרמה  פרס סאטורן השחקנית הטובה ביותר בטלוויזיה  פרסי הקולנוע והטלוויזיה האירים השחקנית הטובה ביותר בתפקיד ראשי בדרמה  פרסי The Anglophile Channel השחקנית הטובה ביותר בסדרת טלוויזיה  פרס אנטרטיינמנט ויקלי השחקנית הטובה ביותר בסדרת דרמה  פרס באפט"א הסקוטי השחקנית הטובה ביותר בטלוויזיה  פרס בחירת מבקרי הטלוויזיה השחקנית הטובה ביותר בסדרת דרמה  2017 פרס בחירת הקהל שחקנית הטלוויזיה הנבחרת במדע בדיוני / פנטזיה  פרס גלובוס הזהב השחקנית הטובה ביותר בסדרת דרמה  פרסי אוסקר ויילד  פרסי Women's Image Network שחקנית מצטיינת בסדרת דרמה 2024פרס סאטורןהשחקנית הטובה ביותר בסדרת טלוויזיה

קישורים חיצוניים

 ריאיון עם קטרינה באלף, באתר ShowbizJunkies, יולי 2014


הערות שוליים

קטגוריה:שחקניות קולנוע וטלוויזיה איריות
קטגוריה:דוגמניות איריות
קטגוריה:איריות שנולדו ב-1979
קטגוריה:זוכות פרס סאטורן לשחקנית ראשית בטלוויזיה